Hensikt

Dokumentet skal gi en samlet oversikt over roller og ansvar ved interne systemrevisjoner i foretaket. Oppgavene til de enkelte rollene er beskrevet i dokumentene listet som interne referanser.

Ledelse av interne systemrevisjoner

Rolle	Ansvar
Administrerende direktør	Eier av interne systemrevisjoner Godkjenner revisjonsplan etter tilslutning i Foretaksledelsen (FTL).
Leder for foretakssekretariatet	Forvalter og støtter arbeidet med interne systemrevisjoner på vegne av administrerende direktør og i dialog med leder for det koordinerende team. Setter interne systemrevisjoner på agendaen til stabsdirektørene og i FTL.
Stabsdirektører	Forvalter området systemrevisjoner sammen med foretakssekretariatet Følger opp mål, strategi og plan for interne systemrevisjoner Sikrer ressurser til gjennomføring av revisjonsoppdrag Tar avgjørelser ved spørsmål om behov for innleid bistand i revisjonsarbeidet
Nivå 2 ledere	Ledere spiller inn risikoområder / tema til interne revisjoner
Leder for Seksjons for pasientsikkerhet	Stiller koordinator, revisjonsledere og til dels fagrevisorer til disposisjon for arbeidet med interne systemrevisjoner
Nivå 3 leder stab	Spiller inn risikoområder / tema til interne revisjoner. Dersom enheten har risikoområder som skal revideres på, skal det sikres ressurser til gjennomføring av revisjonsoppdrag
Koordinerende team	Skal koordinere de interne systemrevisjonene og følge opp mål og strategi. Setter sammen et forslag til plan for interne systemrevisjoner på bakgrunn av innspill. kontinuerlig korrigere og forbedre systemet for de interne systemrevisjonene. Teamets sammensetting er beskrevet i Interne systemrevisjoner - Forankring, formål og metode. Medlemmer av teamet kan også lede eller delta i revisjoner.
Koordinator, interne system revisjoner	Leder det koordinerende teamet og administrerer arbeidet. Koordinator er et bindeledd mellom administrerende direktør / leder for foretakssekretariatet og koordinerende team.

Revisjonsteamet

Rolle	Ansvar
Revisjonsleder	En person med revisjonskompetanse som er oppnevnt til å lede en revisjon. Revisjonsleder er primært fra en av stabsavdelingene. Bidrar med opplæring av nye revisorer i form av veiledning. For legemiddelrevisjoner kjøper Helse Bergen tjenester fra SAV som bidrar med både revisjonsledelse og fagkompetanse.
Fagrevisor	En person fra stabsavdelinger eller klinikk/avdeling/divisjon som deltar i revisjonsteamet. Fagrevisor har fagkompetanse innen fagfeltet som revideres. Vedkommende trenger ikke ha revisjonskompetanse, men det er en fordel.
Medrevisor	En person som har revisjonskompetanse og som kan inngå i et revisjonsteam dersom det er behov for flere ressurser i en revisjon. Medrevisor kan delta i interne revisjoner for å erverve praktisk opplæring til å bli revisjonsleder.
Observatør	En person med interesse for revisjon eller for temaet som revideres. Eks. medlem fra koordinerende team eller fagrevisorer under opplæring.

Interne referanser

1.1.8.5-01	Interne systemrevisjoner - Forankring, formål og metode
1.1.8.5-03	Interne systemrevisjoner - Prosess og koordinering på nivå1
1.1.8.5-04	Interne systemrevisjoner - Revisjonsprosessen